Zik-nni yella uqenfud akked wuccen, cerken tibḥirt n lebṣel, asmi tebba tebḥirt-nni qrib ad teqleɛ, yenna-as wuccen i uqenfud: kečč ddem s ufella, nekk ad ddmeɣ ayen yellan seddaw, iruḥ wuccen-nni yiwi-d tacekkart, yiwi-d amger, iḥuc ifer yeččur tacekkart-nni, ma d aqenfud-nni iruḥ iqleɛ lebṣel-nni yeččur ticekkarin mačči yiwet neɣ snat yiwi aṭas. Dɣa asmi iwala wuccen-nni ayen yellan akken iɛedda ɣur-s yenna-as: teskulxeḍ-iyi! , yerra-as uqenfud: iniɣ d kečč i yebḍan mačči d nekk, tenniḍ-d kečč ddem ayen yellan seddaw n wakal nekk ad ddmeɣ ayen yellan sufella n wakal.